2006–2018 között hét alkalommal a magyar női sakkválogatott 1. táblásaként játszott. A torinói sakkolimpiát 2006-ban a magyar női csapat éltáblásaként veretlenül játszotta végig, és a magyar csapat egyetlen Buchholz-ponttal maradt le a 4. helyről. 2008-ban, a következő olimpián, Drezdában is az élen szerepelt, 11-ből 7 pontot szerzett, és nem rajta múlt, hogy a magyar csapat ekkor csak a 11. helyen végzett. A magyar csapat éltáblása a 2010-es hanti-manszijszki, a 2012-es isztambuli, a 2014-es tromsői, a 2016-os bakui, valamint a 2018-ban Batumiban rendezett olimpián is. 2018-ban egyéni teljesítményérték-eredménye alapján az 1. táblások között ezüstérmet szerzett.